Одмах на почетку рата послат је на западно бојиште. Заповедао је корпусом у бици код Шајлоа, 6-7. април 1862. Након што је генерал Алберт Џонстон погинуо у тој бици, Браг је унапређен у чин генерала. У јулу исте године постао је командант војске у Тенесију. У августу 1862. Браг је организовао инвазију на Кентаки и напао Унионисте у бици код Перивилеа, 8. октобра 1862. Браг се затим повукао из Кентакија у Тенеси.